
KLASA: 110-01/26-04/14
URBROJ: 238-10-169/26-07/02
Ivanić-Grad, 31.08.2026.


I N T E R N I   N A T J E Č A J
za prijam u radni odnos 
jednog (1) zaposlenika na slobodno radno mjesto - radno mjesto I. vrste – RM19 – viši predavač u znanstvenom području Biomedicina i zdravstvo, znanstveno polje Kliničke medicinske znanosti

I.
Raspisuje se interni natječaj za prijam u radni odnos jednog (1) zaposlenika na slobodno radno mjesto - radno mjesto I. vrste – RM19 – viši predavač, u znanstvenom području Biomedicina i zdravstvo, znanstveno polje Kliničke medicinske znanosti – na neodređeno nepuno radno vrijeme, uz probni rok od 3 (tri) mjeseca, sukladno Pravilniku o ustroju i sistematizaciji radnih mjesta na Veleučilištu Ivanić-Grad-v_7, uz rad na 20% punog radnog vremena (DODATNI RAD), sukladno članku 18a. Zakona o radu.

II.
Izrazi koji se koriste u ovom internom Natječaju, a imaju rodno značenje koriste se neutralno i odnose se jednako na muški i ženski rod.

III.
Pristupnik koji podnosi prijavu na Natječaj za prijam u radni odnos na radno mjesto iz članka I. ovog Natječaja mora zadovoljavati uvjete Nacionalnih veleučelišnih kriterija za izbor na radno mjesto višeg predavača te sljedeće uvjete:
· najmanje 5 godina rada u visokom obrazovanju na prijediplomskom/diplomskom studiju fizioterapije uz nastavu od najmanje 120 (stodvadeset) norma sati
· autorstvo priručnika ili udžbenika iz odgovarajućeg područja i polja
· iskustvo u mentoriranju studenata pri izradi završnih/diplomskih radova te tijekom kliničke prakse.

IV.
[bookmark: _Hlk204169623]Na interni natječaj mogu se javiti osobe koje imaju uspostavljenu vanjsku suradnju u području nastave s Veleučilištem Ivanić-Grad.

V.
Interni natječaj objavljuje se na mrežnim stranicama Veleučilišta.

VI.
Uz uvjete navedene u točki III. ovog Natječaja koje pristupnik mora ispunjavati za zapošljavanje na slobodno radno mjesto - radno mjesto I. vrste – RM19 – viši predavač, u znanstvenom području Biomedicina i zdravstvo, znanstveno polje Kliničke medicinske znanosti – na neodređeno nepuno radno vrijeme, uz probni rok 3 mjeseca, sukladno Pravilniku o ustroju i sistematizaciji radnih mjesta na Veleučilištu Ivanić-Grad-v_7, uz rad na 20% punog radnog vremena (DODATNI RAD), sukladno članku 18a. Zakona o radu i sljedeće uvjete:
· završen diplomski sveučilišni studij ili stručni diplomski studij u znanstvenom području Biomedicina i zdravstvo, znanstveno polje Kliničke medicinske znanosti, znanstvena grana Fizioterapija, sukladno zakonu ili istovrijedni studij prema prijašnjem Zakonu
· iskustvo rada na stručnim poslovima u području biomedicine i zdravstva i kliničkih medicinskih znanosti zdravstvenim ustanovama (primarno u kliničkim bolničkim centrima ili kliničkim bolnicama)
· znanje jednog stranog jezika
· aktivno poznavanje rada na računalu MS Office.
· [bookmark: _Hlk204169444]prednost imaju kandidati koji imaju iskustvo rada u kliničkim bolničkim centrima ili kliničkim bolnicama ili srodnim ustanovama.

[bookmark: _Hlk179987812]Uz vlastoručno potpisanu prijavu na interni natječaj, pristupnik mora u dostaviti na mail pisarnica@vevig.hr i sljedeću dokumentaciju:
1. vlastoručno potpisan životopis
2. dokaz o  hrvatskom državljanstvu (preslika osobne iskaznice, putovnice ili domovnice)
3. uvjerenje nadležnog suda da se protiv podnositelja prijave ne vodi kazneni postupak (ne starije od šest mjeseci od dana objave internog natječaja)
4. dokaz o stručnoj spremi i /ili znanstvenom stupnju (diplomu diplomski sveučilišni studij ili stručni diplomski studij sestrinstva)
5. dokaz o suradnji s Veleučilištem Ivanić-Grad (ranije Visokom školom Ivanić-Grad)
6. dokaz o poznavanju stranog jezika (Potvrda o tečaju A, B ili C razine ili dokaz o slušanju stranog jezika na studiju).

VII.
Rok za prijavu na interni natječaj je 15 dana od dana objave Natječaja na mrežnim stranicama Veleučilišta.

VIII.
Nepotpune i nepravovremene prijave na interni natječaj neće se razmatrati. Osobe koje podnesu nepotpune ili nepravovremene prijave te osobe čije prijave ne zadovoljavaju formalne uvjete internog natječaja ne smatraju se pristupnicima prijavljenim na interni natječaj.

IX.
Prijavom na interni natječaj pristupnici koji su podnijeli prijavu na interni natječaj izričito su suglasni da Veleučilište Ivanić-Grad može prikupljati, koristiti, i dalje obrađivati podatke u svrhu provedbe internog natječajnog postupka sukladno propisima koji uređuju zaštitu osobnih podataka. 

X.
Interni natječaj će biti objavljen na web stranici Veleučilišta https://vsig.hr/web/kategorija/natjecaji/ dana 03.09.2026.

Predsjednik Vijeća Veleučilišta:

doc. dr. sc. human. Mile Marinčić, prof. struč. stud., dekan

